วอลุ่ม DW พุ่ง 3.9% สูงสุดในรอบสัปดาห์ในวันศุกร์
Put DW ปรับตัวขึ้นต่อเนื่องหลังจากดัชนีหลักทรัพย์ยังคงปิดลบในวันศุกร์ 
24 ส.ค. 2558

บล.แมคควอรี กล่าวว่า Put DW ปรับตัวขึ้นต่อเนื่องหลังจากดัชนีหลักทรัพย์ยังคงปิดลบในวันศุกร์ โดย SET50 DW มีวอลุ่มซื้อขายหนาแน่น ทั้ง Call และ Put ยกตัวอย่างเช่น S5028P1509B และ S5028P1509C ปรับตัวขึ้น +5.5% และ +8.1%
ขณะที่ดัชนีราคา SET50 Index  -0.4% ส่วนสัญญาซื้อขายล่วงหน้า S50U15 -0.3% เป็นต้น อย่างไรก็ตาม Call DW บนหุ้น PTT ปรับตัวขึ้นแข็งแกร่งหลังราคาน้ำมันฟื้นตัวในคืนวันพฤหัส โดยราคา PTT ปิดตลาด +2.7% ส่งผลให้ PTT28C1601A +12+9% เป็นต้น
นอกจากนี้ นักลงทุนยังให้ความสนใจ DW บนหุ้นอ้างอิงอื่นๆ ยกตัวอย่างเช่น ITD และ IVL โดยมีแรงซื้อขายใน Call DW บนหุ้นอ้างอิงทั้งสองหลักทรัพย์ค่อนข้างหนาแน่น อย่างไรก็ตาม ส่วนหนึ่งเป็นผลมาจากการร่วงลงแรงของหุ้นอ้างอิง โดย IVL ปิด -7.9% ส่งผลให้ IVL28C1511A -36.1% จาก Effective gearing ประมาณ 5.3 เท่า
ทั้งนี้ จากข้อมูลการซื้อขาย DW28 ณ สิ้นวัน พบว่านักลงทุนซื้อสุทธิ IVL28C1511A 31.4 ล้านหน่วย นอกจากนี้ยังมีแรงซื้อสุทธิใน Call DW บนหุ้น PTT เช่น PTT28C1601A และ PTT28C1607A รวม 6.5 ล้านหน่วยอีกด้วย
ส่วนทางด้านแรง ขายสุทธิมีแรงขายใน DW ที่ปรับตัวขึ้นจากการที่หุ้นอ้างอิงบวกสวนทางตลาด เช่น TRUE28C1512A 1.5 ล้านหน่วยนอกจากนี้ ยังมีแรงขายสุทธิ DW หุ้นพลังงาน เช่น TOP28C1511A 4.0 ล้านหน่วย และ PTTE28P1602A 1.0 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 42,795.14ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,686.92ล้านบาท
คิดเป็น 3.9%  